n_a

Maana ya inje ya methali hii ni kuwa mtu akitaka kitu chochote kilicho chini ya mahali kama kitanda ni lazima mtu huyo ainame ili aweze kukipata kitu hicho. Maana ya ndani ya methali hii ni kuwa ukitaka kitu chochote au kufanya kitu chochote maishani ni lazima utie bidii ili uweze kukipata kitu hicho ulichokitarajia sana.

    Hapo zamani za kale paliishi mtu mmoja aliyeitwa Juma. Juma alikuwa maskini hohehahe na mtu aliyekula chumvi. Juma hakuwa na bibi wala watoto, bali alikuwa na sahibu wake mmoja aliyeitwa Yohana. Yohana alikuwa mweusi ti ti ti, na mfupi kama nyundo. Watu hawa wawili hawakuwa na wavyele na pia hawakuwa na kazi. Walihitaji kupata kazi ili waweze kupata hela ya kununua vitu kama vile, jumba kubwa, chakula, maji na nguo ili waweze kuishi maisha ya raha mustarehe. Mara kwa mara hawakuwa na rafiki kwa sababu walijiona kama watu wasio na maana yoyote duniani.